Waterkloof-twee glo afsonderlik aangehou | Maroela Media
Frikkie du Preez (L) en Christoff Becker op die dag toe hulle op parool vrygelaat is Foto: TimesLive
Christoff Becker en Frikkie du Preez, twee van die sogenaamde Waterkloof-vier, word glo afsonderlik aangehou, het Beeld Saterdag berig.
Oelef de Meyer, Du Preez en Becker se prokureur, het gesê hy het Maandag die paroolraad gevra waarvan die twee presies aangekla word. Die raad het kennis geneem van sy navraag, maar nog nie daarop reageer nie.
Manelisi Wolela, 'n woordvoerder van die departement van korrektiewe dienste, het aan die koerant gesê die aanklagte teen Becker en Du Preez kan nie met die media bespreek word nie, en die plek waar hulle tans aangehou word mag ook nie bekend gemaak word nie.
'n Vriend van Du Preez, wat anoniem wil bly, het gesê Du Preez word tans in 'n enkelesel aangehou en word een keer 'n dag vir 'n uur toegelaat om vars lug te kry.
Becker en Du Preez is op 16 Februarie, ses dae nadat hulle op parool vrygelaat is, weer in hegtenis geneem toe 'n video van 'n beweerde partytjie in hulle sel aan die lig gekom het. Die video, waar die twee afgeneem is terwyl hulle alkohol en 'n selfoon gebruik in 'n tronksel by die Kgosi Mampuru-gevangenis in Pretoria, is op YouTube gelaai. Dit is onwettig om 'n selfoon of alkohol in die gevangenis te hê.
Die departement van korrektiewe dienste het na 'n ondersoek oor die aangeleentheid gesê hulle sal vir nog 'n jaar aangehou word voor hulle weer in aanmerking vir parool sal kan kom. – SAPA
Vermeende kaper in JHB doodgeskiet
Internasionale Vrouedag: Kongolese mans stig feministegroep
Dalene · 5 jaar gelede
Becker en Du Toit is weer in hegtenis geneem kort nadat hy op parool vrygelaat omdat hy na bewering met 'n party in die tronk ??????